Леанід Аляксандравіч Кміт

Леанід Аляксандравіч Кміт (; імя і прозвішча пры нараджэнні — Аляксей Аляксандравіч Кміта; , Санкт-Пецярбург — , ) — савецкі акцёр тэатра і кіно. Народны артыст РСФСР (1968). Атрымаў шырокую вядомасць дзякуючы ролі Пецькі ў фільме «Чапаеў».

 Біяграфія 
Аляксей Кміта нарадзіўся 25 лютага (9 сакавіка) 1908 года ў Санкт-Пецярбургу. Скончыўшы школу, працаваў слесарам на Ленінградскім машынабудаўнічым заводзе.

Спачатку Аляксей вучыўся ў тэатральных майстэрнях (ТЭМАС), затым, нягледзячы на ​​заіканне, паступіў у Ленінградскі інстытут сцэнічных мастацтваў (у майстэрню Я. В. Чарвякова), які скончыў у 1931 годзе.

У перыяд вучобы для мілагучнасці ён адкінуў апошнюю літару ад свайго прозвішча і стаў Кмітам. Што да імя, то па дакументах ён як быў Аляксеем, так і застаўся. Але сябры абвыклі яго клікаць Лёнем. І пад імем Леанід Кміт ён пачаў выступаць у тэатры, а затым увайшоў у гісторыю кінематографа.

У кіно Леанід Кміт дэбютаваў у 1928 годзе. Першыя ролі ім былі сыграны яшчэ ў нямым кіно разам з Ігарам Ільінскім. Тады надыходзіла эпоха гукавога кіно. Леанід Кміт перажываў з гэтай нагоды, бо не мог пазбавіцца ад заікання. Усё вырашылася нечакана проста — аднойчы Кміт праваліўся ў калодзеж, засыпаны снегам, пасля чаго перастаў заікацца.

У 1936 годзе Леанід уступіў у трупу Цэнтральнага тэатра Чырвонай Арміі, дзе служыў да 1939 года. У час Вялікай Айчыннай, у 1942—1945 гадах — акцёр ваенных ансамбляў, з 1957 года — акцёр Тэатра-студыі кінаакцёра.

Л. А. Кміт памёр 10 сакавіка 1982 года.

Леанід Кміт у кадры з фільма «Чапаеў» намаляваны на паштовай марцы СССР 1964 года.

 Фільмаграфія 
 (1930) «Саша»
 (1932) «Слава свету» — Білі Паркер
 (1933) «Першы ўзвод» — навабранец Алесь
 (1934) «Чапаеў» — Пецька
 (1934) «Паручнік Кіжэ» — перапісчык
 (1959) «Строгая жанчына» — Платон
 (1964) «Ка мне, Мухтар!»
 (1971) «Рудабельская рэспубліка» — дзед Цярошка
 (1976) «Вянок санетаў» — старшына

 Крыніцы 

Катэгорыя:Акцёры СССР